 Aka na-achị steeti Anambra bụ gọvanọ Willie Obianọ akpọkuola ndị eze ọdịnala obodo dị iche iche na steeti ahụ ka ha na-akwàlite udo ime-ime obodo na mmekọrịta obodo na ibè ya.  Gọvanọ Obianọ kpọrọ òkù a na mmemme ịgba Ọvala nke eze ọdịnala Agụleri bụ Igwe Christopher Idigo, bụ nke weere ọnọdụ nso nso a Ama Igwe Aguleri dị nokpuru ọchịchị Anambra East nke steeti ahụ. Ọ kọwara udo dịka ihe bara oke uru na mmepe òbodo, ma tòó ya bụ eze ọdịnala maka ezi mbọ pụtara ihè ọ gbagoro iji weta udo tọrọ atọ netiti obodo ya na obodo ndị ọzọ dị nokpuru ọchịchị ahụ.Ọ gara nihu bunye ndị Agụleri ụkpa ekele maka nkwàdo dị iche iche ha na-enye ọchịchị ya, ma kpọkuokwa ha ka ha gaa nihu ninye otu ndọrọ ndọrọ ọchịchị All Progressive Grand Alliance APGA, ọ kachasị na nhọpụta izugbe ahụ na-akpụdobe nala anyị.Na mbụ nozi Ọvala ya, Igwe Idigo kọwara ịgba ọvala dịka nnukwu mmemme pụrụ iche e jiri mara ndị Igbo. Nihe gbasaara nhọpụta izugbe ala anyị, ọ kwara arịrị otu e si akpàgide ndị Igbo nala Nigeria, ma kpọkuo gọọmenti etiti ka ọ gbaa mbọ tinye uchu nịrụ okporo ụzọ awara awara ahụ siri Enugu gaa Ọnịtsha.Ọ katọrọ nsogbu ahụ na-adapụtagasị na mpaghara ebe dị iche iche nala anyị, ma dụọ gọọmenti etiti ka ọ mara ihe o mere bànyere nke ahụ iji wee bèlata ya bụ ajọ ọnọdụ.Ya bụ ịgba Ọvala, nke isiokwu ya bụ Akụ Eluvego Ụnọ bụ nke dọtara ọtụtụ ndị dị iche iche e ji okwu ha agba izú na steeti ahụ, ma bụrụkwa ịgba ọvala nke otu narị na iri na iteghete nke obodo Agụleri. 